สำหรับร้านนี้นั้นอยู่ในวัดด่าน ถนนพระราม 3 ครับ ได้ยินชื่อมานาน มีคนรีวิวในเวปอื่นไว้พอสมควรครับ วันนี้ขับผ่านพอดีเลยลองแวะเข้าไปครับ 

ขัับมาสุดวัดเลยครับ มีที่จอดสามารถจอดได้เลยร้านอยู่ติดแม่น้ำพอดี มีที่นั่งเยอะพอสมควร และถือว่าโชคดีมากครับที่ผมมาถึงร้านบ่าย 2 เพราะแทบไม่มีคนเลย  ดูจากปริมาณชามที่เกลื่อนโต๊ะก็น่ากลัวอยู่ (หรือว่าไม่เก็บกัน? เพราะไอ้ชามหน้าโต๊ะผมก็อยู่ยันผมทานเสร็จน่ะแหละ 555) การสั่งอาหารให้เขียนใส่กระดาษแล้วยื่นให้ที่หน้าร้านเลยไม่ใช่ในโต๊ะครับ เมนู มี 3 อย่างหลักๆ คือ หมูน้ำตก หมูน้ำใส ต้มยำ และ เย็นตาโฟ เครื่องเคียงมีเพียงแคปหมู ไม่ได้มีหนังปลาหรือเกี๊ยวกรอบตามที่ดูจากรีวิวในเวปอื่นๆ 

ราคานั้น ธรรมดา 15 พิเศษ 30

ผมลองสั่งหมูน้ำตก และหมูต้มยำครับ ต้องบอกว่ารอนานมากทั้งๆที่มีแค่สองโต๊ะ -"- สักพักใหญ่ๆ หลังจากรอถึงได้ยกมาครับ เฮ้ย! ชามใหญ่นี่หว่า พอถามคนขายแกบอกว่าไม่เขียนธรรมดานี่น่าเลยทำพิเศษ กำ!! ตูก็ไม่ได้เขียนว่าพิเศษเหมือนกันเฟ้ย....

ก็กินมัยเข้าไปครับ รสชาติธรรมดามาก -"- แถมเส้นอืดสุดๆมาแล้ว ด้วยความที่ไหนๆมาแล้วลองสั่งหมูต้มยำอีกชาม แต่คราวนี้ย้ำว่า "เอาแบบ 15 บาท" เปรี้ยวจี๊ดครับ และ ติดหวาน -_-"

อืม....สรุปว่า ร้านนี้ได้ดีเพราะบรรยากาศเลยครับ ลองดูได้จากในรูป ส่วนอาหารไม่น่ากลับมาทานเท่าไร ยังดีที่ทานเสร็จได้ทำบุญเลี้ยงปลาเลี้ยงนกเลี้ยงโคเลี้ยงสุนัขครับ 

อ่อ ร้านนี้ยังมีกาแฟขายด้วยครับ ชื่อ coffee ghost 

